Yaponiya rivojlanayotgan davlatlar sog‘liqni saqlash tizimi uchun 2,9 mlrd dollar ajratadi

Yaponiya hukumati yuqumli kasalliklarga qarshi kurash va bolalarni davolash uchun rivojlanayotgan davlatlarga 2,9 milliard dollar ajratishni rejalashtirmoqda. Bu haqda mamlakat bosh vaziri Sindzo Abe Tokioda o‘z ishini boshlagan sog‘liqni saqlash muammolari bo‘yicha xalqaro anjumandagi chiqishida ma’lum qildi, deya xabar beradi “TASS”.

“Yaponiya salomatlikni sug‘urtalashning global tizimini yaratishga katta e’tibor beradi va bu borada jahon hamjamiyati bilan faol hamkorlik qilish niyatida”, — ta’kidladi Abe.
Bosh vazirga ko‘ra, Tokio ajratayotgan 2,9 milliard dollar miqdoridagi subsidiyalar 2023-yilga kelib bazaviy tibbiy sug‘urtaga ega shaxslar sonini milliard kishiga oshirish ko‘mak beradi.